CELEX: C2006/048/06
Language: da
Date: 2006-02-25 00:00:00
Title: Domstolens dom (Anden Afdeling) af  15. december 2005  i sag C-344/03, Kommissionen for De Europæiske Fællesskaber mod Republikken Finland (Direktiv 79/409/EØF — beskyttelse af vilde fugle — forårsjagt på visse vandfugle)

25.2.2006   
            
            
               DA
            
            
               Den Europæiske Unions Tidende
            
            
               C 48/3
            
         
      DOMSTOLENS DOM
   
   (Anden Afdeling)
   af 15. december 2005
   i sag C-344/03, Kommissionen for De Europæiske Fællesskaber mod Republikken Finland (1)
   
   (Direktiv 79/409/EØF - beskyttelse af vilde fugle - forårsjagt på visse vandfugle)
   (2006/C 48/06)
   Processprog: finsk
   I sag C-344/03, angående et traktatbrudssøgsmål i henhold til artikel 226 EF, anlagt den 1. august 2003, Kommissionen for De Europæiske Fællesskaber (befuldmægtigede: G. Valero Jordana og P. Aalto) mod Republikken Finland (befuldmægtiget: T. Pynnä), har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann (refererende dommer), R. Schintgen, G. Arestis og J. Klučka; generaladvokat: D. Ruiz-Jarabo Colomer; justitssekretær: fuldmægtig K. Sztranc, den 15. december 2005 afsagt dom, hvis konklusion lyder således:
   
               1)
            
            
               Republikken Finland har tilsidesat sine forpligtelser i henhold til Rådets direktiv 79/409/EØF af 2. april 1979 om beskyttelse af vilde fugle, som ændret ved akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, for så vidt som den ikke inden for rammerne af forårsjagten på vandfugle på det finske fastland og i regionen Åland har godtgjort
               
                           —
                        
                        
                           at betingelsen i direktivets artikel 9, stk. 1, litra c), for at anvende en undtagelse, hvorefter der ikke må findes nogen anden tilfredsstillende løsning end forårsjagt, var opfyldt for edderfugl, hvinand, toppet skallesluger, stor skallesluger, fløjlsand og troldand, eller
                        
                     
                           —
                        
                        
                           at betingelsen i samme bestemmelse for at anvende en undtagelse, hvorefter jagten kun må omfatte indfangning af fugle i mindre mængder, var opfyldt for edderfugl, stor skallesluger, toppet skallesluger og fløjlsand.
                        
                     
         
               2)
            
            
               I øvrigt frifindes Republikken Finland.
            
         
               3)
            
            
               Republikken Finland betaler sagens omkostninger.
            
         
      (1)  EUT C 226 af 20.9.2003.